Poštovani roditelji,

s obzirom da imamo pozitivnu učenicu na COVID 19 u školi i da je više učitelja predmetne nastave OŠ Zvonimira Franka u samoizolaciji, od sutra, 27.11.2020. do 4.12.2020. će učenici od 5. do 8. razreda imati organiziranu nastavu na daljinu. Pozivam sve naše učenike, učitelje i roditelje na suradnju i odgovornost kako bi online nastava bila što kvalitetnija, s nadom da neće trajati dugo.

Naša je odgovornost u školi velika i želimo na ovaj način spriječiti širenje bolesti COVID 19.

Ukoliko sve bude u redu, redovita nastava u školi za učenike predmetne nastave će se nastaviti u ponedjeljak, 7.12.2020. godine. od 8,15 sati.

Učenici od 1. do 4. razreda dolaze redovito prema rasporedu u školu.

Znam da mnogim roditeljima neće biti jednostavno prilagoditi se ovoj novonastaloj situaciji, ali se nadamo da ovakav način rada neće dugo trajati. Hvala vam na suradnji i strpljenju.

Srdačan pozdrav

Ravnatelj:

Dario Duda. prof.